section_heading: Životopis
paragraph_text: Živio je u prvoj polovici 4. stoljeća. 23. godine je bio učenik sv. Pahomija. Nakon nekog vremena, Abraham je prešao preko rijeke Nila i nastanio se u Manufu, gdje je sagradio kolibu te u njoj živio kao pustinjak u potpunoj osamljenosti i odijeljenosti od svijeta. Živio je prema pravilu sv. Pahomija, koje je shvaćao i primjenjivao veoma odlučno. Hranio se biljem, a noći bi provodio u pobožnom bdjenju. U času smrti bio je uz njega sv. Teodor, ljubljeni učenik i nasljednik sv. Pahomija u Phebou.